་ཙམ་དུ་མ་ཟད་བསྐལ་བ་སྟོང་དུ་བསགས་པའི་དགེ་
རྩ་འཇོམས་པ་དང་། ཁྱད་པར་བྱང་སེམས་ལ་ཁྲོས་ན་ཆེས་ཆེར་བསམ་གྱིས་
མི་ཁྱབ་པའི་ཉེས་དམིགས་ཡོད་པར་བྱང་ཆུབ་ལམ་རིམ་དང་། དབུ་མའི་

142

རྣམ་བཤད་ལས་ནན་ཏན་དུ་བཀའ་སྩལ་བ་དང་། དེ་དོན་བཞིན་དབུ་མའི་
མཐའ་དཔྱོད་རྣམས་སུ་རྒྱ་ཆེར་གསུངས་ལ་ཤེས་པ་ཙམ་གྱིས་ཆོག་པར་མ་
བཟུང་བར་སྙིང་ལ་བཅང་དགོས་སོ། །སྡུག་བསྔལ་དང་ལེན་ཡང་རང་རེ་ལ་
སྐབས་སུ་བབས་པའི་ཆོས་ཡིན་པས་ཅི་ནུས་སུ་བསླབ་དགོས་ལ། ཆོས་ལ་
ངེས་སེམས་ཆེར་སྐབས་སུ་མ་བབས་སོ། །བརྩོན་འགྲུས་ལ་གོ་ཆའི་བརྩོན་
འགྲུས་ཞེས་པ་འཁོར་བ་ཐོག་མེད་ནས་ད་ལྟ་ཡན་ཆད་ཞག་གཅིག་དུ་
བརྩིས་ཏེ་དེའི་ཟླ་བ་དང་། དེའི་བཅུ་གཉིས་ལོར་བྱས་པའི་བསྐལ་བ་ཆེན་
པོ་བྱེ་བ་ཕྲག་ཁྲིག་ཏུ་སེམས་ཅན་གཅིག་གི་དོན་དུ་དམྱལ་བ་ཆེན་པོར་
གནས་དགོས་ལ། དེ་བཞིན་དུ་སེམས་ཅན་ཐམས་ཅད་ཀྱི་ཕྱིར་དུ་དེ་བཞིན་
གནས་དགོས་ཀྱང་ཅུང་ཟད་ཙམ་ཡང་མི་སྐྱོ་བའི་སྙིང་སྟོབས་ཆེན་པོ་ལ་
གསུངས་པས་འདི་འདྲ་རེ་ལན་བསམ་ཀྱང་ཚོགས་མཐའ་ཡས་པ་རྫོགས་
ཞིང་། སྒྲིབ་པ་མཐའ་ཡས་པ་འདག་པས་མྱུར་དུ་འཚང་རྒྱ་བར་གསུངས་པས་
འདི་འདྲ་ལ་སྨོན་ལམ་རེ་འདེབས་ཐུབ་ན་ཤིན་ཏུ་ལེགས་སོ། །དེའི་ཐད་དུ་
ལམ་རིམ་ལས་གསུངས་པ་ལ་བལྟས་ཏེ། མྱོང་བ་ལ་བསྐོར་ན་རང་རེའི་
བསམ་བློ་གཏོང་ཚལ་འདི་གང་ཡང་མ་ཡིན་པ་ཤེས་སོ། ཕར་ཕྱིན་ཐ་མ་
གཉིས་ལ་སློབ་པ་ནི་ས་ལམ་གྱི་རྟོགས་པ་གོང་མར་བགྲོད་བྱེད་མཐར་ཐུག་
143

པ་ཡིན་མོད་ཀྱང་། རང་རེ་ཚོས་ཐོས་བསམ་གྱིས་ཤེས་པར་བྱས་ནས་བལ་
ཆགས་རེ་ཨེ་ཞོག་ལྟ་བླ་ན་མེད་པ་མ་གཏོགས་ལག་ཏུ་ལོན་དཀའ་འོ། །ཁྱད་
པར་དུ་རྗེ་བླ་མའི་བསྟན་པ་ལ་མཇལ་བའི་དུས་འདིར་དབུ་མའི་ལྟ་བ་ལ་
བག་ཆགས་རེ་ཨེ་ཞོག་འབད་འབད་བྱེད་དགོས་ཏེ། ཐེ་ཚོམ་ཟོས་པ་ཙམ་
གྱིས་ཀྱང་འཁོར་བའི་རྩ་བ་ཧྲུལ་བོར་བྱེད་པར་གསུངས་ཤིང་། ཕྱིན་ཆད་
བསྐལ་བའི་བར་དུ་འདིའི་ཚིག་ཙམ་ཐོས་པ་ཡང་དཀའ་བར་སྣང་བའི་ཕྱིར་
རོ། །དེ་ལྟར་ལམ་གྱི་རིམ་པ་ལ་བློ་སྦྱངས་ནས་གསང་ཆེན་ཐེག་པ་ལ་ངེས་
པར་འཇུག་དགོས་ཏེ་ཐེག་པ་དེ་ནི་སངས་རྒྱས་ཐམས་ཅད་ཀྱི་ཐུགས་ཀྱི་
བཅུད་བསྡུས་པ་ཡིན་པས་འདི་འདྲ་དང་མཇལ་བ་ཤིན་ཏུ་དཀའ་བར་
སྣང་བའི་ཕྱིར་རོ། །དེ་ལྟར་ལམ་གྱི་རིམ་པ་ལ་བློ་སྦྱང་ནས་གཤར་སྦྱངས་
བྱས་པ་ཙམ་གྱིས་རྟགས་པ་སྐྱེ་མི་ཐུབ་པས། དེའི་རྐྱེན་བསགས་སྦྱང་གཉིས་
ཀྱིས་རྒྱུད་སྨིན་པར་བྱེད་པ་ཤིན་ཏུ་གལ་ཆེའོ། །དཔེར་ན་ལོ་ཏོག་ལྟ་བུ་ལ་ས་
བོན་ཡོད་ཀྱང་ཞིང་ས་དང་ཆུ་ལུད་སོགས་ཀྱི་རྐྱེན་ངེས་པར་དགོས་པ་མ་
གཏོགས། ས་བོན་སྐམ་པོ་སྐྱེ་ལུགས་མེད་ལ།དེ་ཡང་དུས་ཚོད་དང་བསྟུན་པ་
དགོས་ཀྱི། དགུན་དུས་སུ་མི་སྐྱེ་ལ། སྟོན་མཇུག་ཏུ་སྐྱེས་ཀྱང་སྐམ་འགྲོ་བ་
བཞིན་དུ་བསགས་སྦྱང་ལ་འབད་དེ་དཀོན་མཆོག་གི་བྱིན་རླབས་རང་རྒྱུད་
144

ལ་ཞུགས་ན་རྒྱུད་སྨིན་ནས་རྟོགས་པ་སྐྱེས་ཡོང་བ་ཡིན། རྒྱུ་མཚན་དེས་ན་
རྗེ་བླ་མ་ལ་རྗེ་བཙུན་འཇམ་པའི་དབྱངས་ཀྱིས་ཀྱང་རྒྱུད་སྨིན་ནས་སྐབས་
སུ་བབ་པ་ན་ངས་བཤད་པ་འདི་རྣམས་ཀྱིས་ས་བོན་བྱས་ནས་གོ་ཡོང་
གསུང་བ་འདི་གདམ་ངག་གི་མཐར་ཐུག་ཏུ་སྣང་བས། རྒྱུད་སྨིན་ནས་ཞེས་
པ་དེས་ཧ་གོ་དགོས། མེ་ཏོག་ལྟ་བུ་དྲོད་གཤེར་གྱིས་རིམ་གྱིས་སྨིན་ནས་
དུས་ལ་བབ་པ་ན། ཉི་འོད་ཕོག་མ་ཐག་ཏུ་ཁ་ཕྱེ་བ་ཡིན་གྱི་དེའི་སྔོན་དུ་
བཙན་ཐབས་ཀྱིས་ཤུན་པ་བཤུས་ན་སྐམ་འགྲོ་བ་ལྟར་རོ། །ཚོགས་བསགས་
ཞེས་པ་ཡང་ཡོངས་སུ་འགྲུབ་པར་བྱེད་པའི་དོན་ཡིན་གསུངས་པ་ལྟར།
རང་རེས་འདི་འདྲ་ལ་འབད་པ་གལ་ཆེ་ཡི། བཙན་ཐབས་བྱས་ནས་རྟོགས་
པ་སྐྱེ་ཚུལ་མེད། མྱུ་གུ་འདི་མི་སྐྱེ་བར་འདུག་ཅེས་ལག་པས་ཐེན་ན་ཆད་
འགྲོ་བ་ལྟ་བུ་ཡིན། དེའི་ཕྱིར་ན་ལམ་རིམ་ལས་སྦྱོར་བའི་ཆོས་དྲུག་གསུངས་
པ་རེད། དབེན་ས་སྙན་བརྒྱུད་པའི་མན་ངག་བདེ་ལམ་ལྟར་ན་ཆོས་དྲུག་ཀ་
སྔོན་དུ་འགྲོ་ལ། འཇམ་དཔལ་ཞལ་ལུང་ལྟར་ན་གསུམ་སྔོན་འགྲོ་དང་།
གསུམ་དངོས་གཞི་ཡིན་ཀྱང་དོན་འདྲའོ། །བླ་མ་མཆོད་པ་ནི་སྔགས་ལུགས་
ཁོ་ནས་དབང་དུ་བྱས་ནས་ལམ་རིམ་དང་བློ་སྦྱོང་རིམ་གཉིས་ཟུང་འབྲེལ་
བྱེད་ཚུལ་སོགས་ཟབ་གནད་མང་བོ་འདུས་པའི་མན་ངག་ཁྱད་པར་ཅན་
145

ཡིན། རྗེ་བླ་མའི་རྣམ་ཐར་ལྟར་ལྟུང་བཤགས་བཏོན་ནས་ཕྱག་འཚལ་བ་ནི་
ཤིན་ཏུ་གལ་ཆེའོ། །སངས་རྒྱས་སོ་ལྔ་སོ་སོའི་མཚན་གྱི་ཕན་ཡོན་དྲན་པར་
བྱས་ནས་ཕྱག་འཚལ་བ་ནི་མཚན་ལ་བརྟེན་པ་ཡིན་ལ། དེས་ན་རང་ཉེས་
ཅན་དུ་ཁས་བླང་བའི་སྒོ་ནས་བཤགས་བསྡམ་འབུལ་བ་ནི་རྣམ་པར་སུན་
འབྱིན་པའི་སྟོབས་དང་།སླར་ལྡོག་པའི་སྟོབས་གཉིས་ཡིན་ལ། ཕྱིན་དྲུག་
གིས་བསྡུས་པའི་དགེ་རྩ་ཐམས་ཅད་བྱང་ཆུབ་ཏུ་བསྔོས་ནས་སེམས་བསྐྱེད་
པ་ནི་རྟེན་གྱི་སྟོབས་སྟེ་ཚུལ་དེ་ནི་སྤྱོད་འཇུག་ལས། དེ་ལྟས་དགེ་ཉམ་ཆུང་
ཉིད་ལ་རྟག །སྡིག་པ་སྟོབས་ཆེན་ཤིན་ཏུ་མི་བཟད་པ། །དེ་ནི་རྫོགས་པའི་
བྱང་ཆུབ་སེམས་མིན་པ། །དགེ་གཞན་གང་གིས་ཟིལ་གྱིས་གནོན་པར་
འགྱུར། །ཞེས་དང་། དེ་ནི་དུས་མཐའི་མེ་བཞིན་སྡིག་ཆེན་རྣམས། །སྐད་
ཅིག་གཅིག་གིས་ངེས་པར་བསྲེགས་པར་བྱེད། །ཅེས་དང་། ཉིན་དང་མཚན་
མོ་ལན་གསུམ་དུ། །ཕུང་བོ་གསུམ་པ་གདོན་བྱ་ཞིང་། །རྒྱལ་དང་བྱང་ཆུབ་
སེམས་བརྟེན་པས། །ལྟུང་བའི་ལྷག་མ་དེས་ཞི་བྱ། །ཞེས་གསུངས་པ་ལྟར་
མཚན་བརྗོད་པ་ནི་གཉེན་པོ་ཀུན་ཏུ་སྤྱོད་པའི་སྟོབས་ཡིན་ནོ། །བདེ་
གཤེགས་བརྒྱད་ཀྱི་མཚན་དང་། ཁྱད་པར་སྨན་བླའི་མཚན་ཐོས་ན་ངན་
སོང་དུ་འགྲོ་མི་སྲིད་པ་གསུངས་པ་དང་། མི་འཁྲུག་པ་དང་། ཀུན་རིག་གི་

146

གཟུངས་དང་། ཡི་གེ་བརྒྱ་བ།དམ་ཚིག་རྡོ་རྗེའི་བཟླས་པ། ཟ་བྱེད་མཁའ་
འགྲོའི་སྦྱིན་སྲེག་སོགས་སྒོ་དུ་མ་ནས་འབད་ན་དེའི་ཚོད་ཀྱི་སྟོབས་ཆེའོ། །
ཕྱག་འཚལ་བ་ཡང་ཚུལ་དང་མཐུན་པ་ཞིག་དགོས་ལ། བླ་མ་རིན་པོ་ཆེའི་
བདེ་ལམ་ཟིན་བྲིས་སུ་རྡོ་རྗེའི་ཐལ་མོའི་ངེས་དོན་གསུངས་པ་ལྟར་བསམ་
ན་ཐལ་མོ་ལན་གཅིག་སྦྱར་བ་ལ་ཡང་། མདོ་སྔགས་ཡོངས་སུ་རྫོགས་པ་ཚང་
བས་རྗེའི་བསྟན་པའི་གནད་དོན་གོ་ཡོང་། དེ་ནི་དམིགས་པ་སྐྱོང་རྒྱུ་ཡོད་
པ་མིན་གྱི། དང་བོའི་ཀུན་སློང་གཏོང་ཚུལ་ལ་ཟེར་བ་ཡིན། ཕྱག་འཚལ་བ་
དང་བསྐོར་བ་བྱས་པ་སོགས་ཕན་ཡོན་ཚད་མེད་པ་ཡོད་པ་ལྷ་ཁང་ཚོའི་
དཀར་ཆགས་དང་། ལམ་རིམ་ལས་གསུངས་པ་ལ་ཡང་ཡང་བལྟས་ནས་
ཁྱིམ་པ་རྒད་པོ་དང་ཁྱད་པར་ཡོད་པ་ཞིག་དགོས། རྟེན་གསུམ་ས་གང་བ་
བཞུགས་ན་ཡང་། དེ་ལ་སྙིང་བོ་ལོན་མི་ལོན་རང་ལ་རག་ལས་ཡོད། ས་ཆ་
དེ་ན་འདི་ཡོད་ཟེར་བའི་སྐད་ཆ་ཙམ་གྱིས་མི་ཆོག མཆོད་པ་ཡང་རྗེ་གསེར་
ཁང་རིན་པོ་ཆེའི་སློབ་རྒྱུད་རྣམས་ཀྱིས་ཆུ་མཆོད་གཙོ་བོར་བྱེད་པ་ཡང་
སེམས་རྒྱུད་འདུལ་བའི་དགོས་པ་ཆེ། དེས་མཚོན་པའི་རང་གི་ཐུབ་ཚོད་ཀྱི་
མཆོད་པ་ལ་ཡང་འབད། མཎྜལ་ཡང་ཁྲིད་ཡིག་རྣམས་ལ་བལྟས་ནས་
བསམ་བློ་ལེགས་པར་བཏང་ན་ལན་གཅིག་གིས་ཆོག་སྙམ་པ་འཆར། དགེ་
147

འདུན་གྱི་སྡེ་ལྷག་པར་ཞིང་གཉན་པས། ཇ་སྤར་བ་གང་། དོང་ཚེ་བརྒྱ་ལྟ་བུ་
ཕུལ་ན་ཡང་། ཞལ་གྲངས་དང་མཉམ་པའི་ཕན་ཡོན་འབྱུང་། བཟང་སྤྱོད་
ལན་གཅིག་ལེགས་པར་བཏོན་ན་སངས་རྒྱས་ཐོབ་མི་ཐོབ་ཐེ་ཚོམ་མེད་པ་
ནི། གང་ཡང་བཟང་བོ་སྤྱོད་པའི་སྨོན་ལམ་འདི། །འཆང་བ་དང་ནི་སྟོན་
ཏམ་ཀློག་ན་ཡང་། །དེ་ཡི་རྣམ་པར་སྨིན་པའང་སངས་རྒྱས་མཁྱེན། །བྱང་
ཆུབ་མཆོག་ལ་སོམ་ཉི་མ་བྱེད་ཅིག །ཅེས་ཐག་བཅད་པ་ལྟར་ཡིན། བསགས་
སྦྱང་གི་གཞི་ཚུལ་ཁྲིམས་ལ་རག་ལས་ཡོད་པས་ཚུལ་ཁྲིམས་དག་པ་ལ་
འབད་དགོས་སོ། ། སྡིག་པ་སྟོབས་བཞིས་སྦྱངས་དགོས་ལ། ལྟུང་བ་ཕྱིར་
བཅོས་ཀྱིས་འདག་དགོས་པར་གསུངས་པས། གསོ་སྦྱོང་ལ་འགྲོ་བ་དང་།
བྱང་སྡོམ་རང་གིས་ལེན་པ་དང་། སྔགས་ལ་བདག་འཇུག་སོགས་ཀྱང་གལ་
ཆེ་བས། རང་གི་སེམས་ཀྱིས་རང་ལ་དཔང་བོ་ཐུབ་པ་ཞིག་གནད་དུ་འཛིན་
དགོས་སོ། །གྲངས་མེད་གཉིས་ཀྱི་ཚོགས་རྫོགས་པའི་བྱང་སེམས་ས་བརྒྱད་
པ་ལ་ཡང་སངས་རྒྱས་རྣམས་ཀྱིས་ཚོགས་གསོག་པ་ལ་བསྐུལ་བར་གསུངས་
ན། རང་རེ་ཚོ་ལ་ལྟ་ཅི་སྨོས་པས། ང་རང་ཚོ་དེ་འདྲ་ལ་རེ་མི་དགོས་ཟེར་བ་
ནི་ཆོས་རྒྱུས་ཤིན་ཏུ་ཆུང་བའི་རྟགས་ཡིན་པར་ཐར་འདོད་ཀྱི་མིག་གཅིག་
བུ་བྱང་ཆུབ་ལམ་རིམ་ལས་གསུངས་སོ། །དེ་དག་གི་ལམ་རིམ་གྱི་ངོ་བོ་
148

བཤད་ཟིན་ནས་ལམ་རིམ་འཆད་ཉན་བྱེད་ཚུལ་ཅུང་ཟད་བཤད་ན། བླ་མ་
སྤོས་འགྲིམ་དང་བཅས་ཕེབས་ནས། ཁྲིའི་སྟེང་དུ་བླ་མ་བརྒྱུད་པ་རྣམས་
གསལ་བཏབ་སྟེ། ཕྱག་གསུམ་གནང་ནས་ཁྲི་ལ་བཞུགས་པ་ན། དེ་རྣམས་
རང་ལ་ཐིམ་པར་མོས་པ་ཡིན་ཞེས་གསུང་བཤད་ལས་འབྱུང་ཡང་། ང་ཚོས་
ཉན་དུས་བླ་མ་ཧ་ཅིང་དགུང་ལོ་བགྲེས་པས་འདི་འདྲ་གནང་བ་མ་མཐོང་
ངོ། །དེ་ནས་བླ་མས་དབུ་བསྐུལ་ཏེ་ཤེར་སྙིང་ཚར་གསུམ་བཟློག་པ་བཅས།
དབུ་མཛད་ཀྱིས་བསྐུལ་ཏེ་མཎྜལ་རྒྱས་པ། ལམ་རིམ་གསོལ་འདེབས་ཁ་
སྐོང་དང་བཅས་པའི་མཇུག་ཏུ་བླ་མས་བསྐུལ་ཏེ་སངས་རྒྱས་ཆོས་ཚོགས་
མ་གསུམ་ཤིན་ཏུ་དལ་བུས་གསུང་ས་སྟེ་མཇུག་རྫོགས་པ་དང་དབུ་ནབ་
བཞེས། དེ་ནས་བཤད་པའི་དབུ་འཇུག་ཚུལ་སྐུ་ཕྱོགས་ནས་བྱམས་པ་རིན་
པོ་ཆེའི་ཕྱག་ལེན་ལྟར། དེ་ལ་འདིར་རྒྱལ་བའི་གསུང་རབ་ཐམས་ཅད་ཀྱི་
གནད་བསྡུས་པ། ཞེས་སོགས། ལམ་རིམ་ཆེན་མོའི་ས་བཅད་ལྟར་གསུངས་
ནས། ཆོས་ཉན་བཤད་ཀྱི་ས་བཅད་ཀྱི་མཇུག་ཏུ་མར་གྱུར་ནམ་མཁའི་
མཐའ་ཞེས་པ་ནས་གསན་པར་ཞུ། བཞི་བ་གདམས་པ་དངོས་ཀྱིས་ཞེས་
སོགས་གནང་བ་ཡིན་ཞེས་གསུངས་ནས་རྗེ་ཉིད་ནས་ཉིན་རེ་བཞིན་དེ་
ལྟར་གནང་། གུང་ཐང་རིན་པོ་ཆེ་ནས་འོ་ལགས་སོ། ཞེས་སྤྱོད་འཇུག་ལྟ་
149

བུའི་ཚིག་བཅད་རེ་དྲངས་ཏེ་སྤྱི་བཤད་གནང་བའི་ནང་ནས་ས་བཅད་
རྣམས་རིམ་པར་བཀྲམ་ནས་གསུངས་པ་ཡོངས་འཛིན་རིན་པོ་ཆེའི་ཕྱག་
ལེན་རེད་གསུང་། བཤད་པ་ཚར་གསུམ་རེ་གནང་བས་གསུམ་ཀ་ལ་རྒྱས་
བསྡུས་ཆེར་མེད་པ་འདྲ་བ་ཞིག་ཡིན་ཀྱང་། དེང་སང་ཕྱི་མ་གཉིས་ལ་སུས་
མི་ཉན་པར་འདུག་པས་ང་རང་གིས་ཚིག་པ་ཟོས་ནས་ས་བཅད་མ་སྟོང་
ཙམ་བྱས། ཉི་མ་དང་བོ་ལ་སྦྱོར་བའི་ཆོས་དྲུག་ཡན་ཆད་ཙམ་དང་། ཉི་མའི་
བབ་ལ་དཔག་ཏེ་ཆུང་འབྲིང་གཉིས་རྒྱས་བཤད། ཆེན་པོ་དེ་ལས་བསྡུས་
ཙམ་དང་། ཞི་ལྷག་གཉིས་ཉི་མ་གཅིག་བྱས་ནས་གནང་བ་ཕྱག་ལེན་ཡིན་
འདུག་པས། གུང་ཐང་རིན་པོ་ཆེའི་གསུང་ཟིན་བྲིས་སྙིང་གི་མེ་ལོང་ལ་
བལྟས་ན་ཉི་མ་རེ་རེ་བྱས་ནས་བྲིས་ཡོད་པས་ཤིན་ཏུ་གསལ་ལོ། །མཇུག་ཏུ་
མཎྜལ་བསྡུས་པ། དབུ་མཛད་ཀྱིས་བསྐུལ་ཏེ། ལམ་རིམ་སྨོན་ལམ་ལྟ་དང་
བཅས་དལ་བུས་གསུངས།འདི་སྐབས་བླ་མའི་མེ་ཏོག་དང་བཅས་ཕྱག་ཐལ་
མོ་སྦྱར། དབུ་ཅུང་ཟད་གཡོན་དུ་ཡོ་ནས་བཞུགས། རྣམ་དག་ལམ་དང་
འབྲལ་བར་མ་གྱུར་ཅིག་ཅེས་པའི་སྐབས་སུ་མེ་ཏོག་མདུན་དུ་དམའ་བར་
འཐོར། བཀྲ་ཤིས་རྒྱ་མཚོས་ཕྱོགས་ཀུན་ཁྱབ་གྱུར་ཅིག །ཅེས་པའི་སྐབས་
ཕྱོགས་བཞི་དང་དབུས་སུ་མེ་ཏོག་འཐོར་བ་གནང་། འདི་སྐབས་སློབ་མས་

150

ཀྱང་འཐོར་ཆོག་གསུངས།ཆོས་རྒྱལ་མ་ཚར་གསུམ།བདག་གཞན་མ་བཅས་
གསུངས་སོ། །འདི་དག་ནི་དབུས་གཙང་ནས་བཟུང་དམ་པ་གོང་མ་རིམ་
བྱོན་གྱི་ཕྱག་བཞེས་ཡིན་པས། ཕྱིན་ཆད་སྐྱེས་བུ་དམ་པ་ཚོས་གནང་ན་ཕན་
ཐོགས་རེ་ཨེ་ཡོད་སྙམ་ནས་བྲིས་སོ། །དེ་ཡང་མདོ་སྡེ་རྒྱན་ལས། རྒྱལ་སྲས་
ཚིལ་ནི་མི་ཞན་པ། །སྙན་དང་ལེགས་བཤད་གྲགས་པ་དང་། །ཅི་རིགས་པ་
དང་ཟིང་ཟིང་མེད། །རན་ཅིང་དེ་བཞིན་ཡངས་པ་ཡིན། །ཞེས་གསུངས་པ་
ལྟར། དམ་པ་གོང་མའི་གསུང་རྒྱུན་ཡིན་པས་ལེགས་པར་བཤད་པ་དང་།
ཕལ་
ལ་བའི་སྐད་ཀྱིས་གོ་སླ་བར་བཤད་པས་གྲགས་པ་དང་། མཆོག་དམན་
ཀུན་གྱི་ཁམས་དང་འཚམས་པས་ཅི་རིགས་པ་དང་། མང་ཉུང་འཚམས་
པས་གདུལ་བྱ་མི་སྐྱོ་བས་རན་པ་དང་། ལམ་རིམ་ཆེ་ཆུང་གི་གཞུང་ལ་
བསྟུན་པས་ཡངས་པ་སོགས་ཇི་ལྟར་རིགས་པར་བཤད་པ་ཡིན་ནོ། །ཐུབ་པ་
གངས་ཀྱི་རི་བོ་ལས་འོང་བའི། །ཟབ་རྒྱས་ལེགས་པར་བཤད་པའི་གངྒཱ་མ། །
འཕགས་བོད་མཁས་གྲུབ་གཤོང་བུར་བརྒྱུད་པ་ཡི། །ཆུ་ཐིགས་ཙམ་ཞིག་
ཕན་པའི་སེམས་ཀྱིས་བླང་། །ཐུབ་པའིབསྟན་པ་མིང་གི་ལྷག་མར་གྱུར། །
རྒྱལ་སྲས་རྣམས་ཀྱང་ཐུགས་ལས་ཆུང་ངུར་གྱུར། །ལོག་སྤྱོད་བསྐལ་བའི་མེ་
ལྟར་འབར་བའི་དུས། །བདག་འདྲའི་ངལ་བ་བསྟེན་ལ་དགོས་པ་ཅི། །འོན་
151

ཀྱང་སྟོན་པ་ཐུགས་རྗེ་ཅན་དེ་ཡི།
།དཔག་མེད་བསྐལ་བར་བདག་ཅག་
རྣམས་ཀྱི་ཕྱིར། །དཀའ་བ་དཔག་མེད་སྤྱད་པའི་ཚུལ་མཐོང་ནས། །ཐུགས་
ཀྱི་དགོང་པ་བསྐངས་ཕྱིར་ཚུལ་འདི་བྲིས། །བློ་དང་བརྩོན་པའི་རྡོ་ལྕགས་
འཐབ་པའི་མེ། །སྐལ་ལྡན་བློ་ཡི་སྤྲ་བར་མཆེད་པ་ལས། །སྙིགས་མའི་མུན་
པ་ཆ་ཙམ་སེལ་ནུས་པའི། །ཐུབ་བསྟན་སྒྲོན་མེ་ཡུན་རིང་འབར་གྱུར་ཅིག །
ཅེས་བྱང་ཆུབ་ལམ་གྱི་རིམ་པའི་གདམས་པ་རང་རྒྱུད་གླང་སྨྱོན་འདུལ་
བའི་ལྕགས་ཀྱུ་ཞེས་བྱ་བ་འདི་ནི། དུས་གསུམ་རྒྱལ་བའི་ངོ་བོ་ཡབ་རྗེ་བཀའ་
དྲིན་ཅན་རྗེ་བཙུན་དྷྭཛའི་མཚན་ཅན་གྱི་ཞབས་པད་བསྟེན་པའི་བཀའ་
འབངས་ཐ་ཤལ་པ། དགེ་སློང་རྒན་པོ་བསྟན་པ་རྒྱ་མཚོས། རི་ཁྲོད་པ་བློ་
བཟང་རྒྱ་མཚོ་ལ་ཆོ་འཕྲུལ་དུས་ཆེན་ལ་གདམས་པའི་ཡི་གེ་པ་ནི་བླ་མ་མགུ་
བར་བྱེད་པའི་ཡོན་ཏན་ཅན་དགེ་སློང་ལུང་རྟོགས་རྒྱ་མཚོས་བགྱིས་པ་
འདིས་ཀྱང་བསྟན་པ་རིན་པོ་ཆེ་ལ་ཅུང་ཟད་ཕན་ཐོགས་པར་བླ་མ་ཡབ་
སྲས་ཀྱིས་བྱིན་གྱིས་བརླབ་ཏུ་གསོལ། །
རང་གི་ཡིད་ལ་གོམས་པར་བྱ་ཕྱི་དང་། །སྐལ་བཟང་གཞན་ལའང་ཕན་
པར་བྱ་བའི་ཕྱིར། །རྒྱལ་བ་དགྱེས་པའི་ཡོངས་སུ་རྫོགས་པའི་ལམ། །གོ་སླའི་
ངག་གིས་བཤད་པའི་དགེ་བ་དེས། །འགྲོ་བ་ཀུན་ཀྱང་རྣམ་དག་ལམ་བཟང་
152

དང་། །འབྲལ་མེད་གྱུར་ཅིག་ཅེས་ནི་སྨོན་ལམ་འདེབས། །རྗེ་བཙུན་བླ་མས་
སྨོན་ལམ་དེ་ལྟར་བཏབ། ། ཐར་འདོད་བདག་ཀྱང་དེ་བཞིན་འདེབས་
འཚལ་ལོ། །སྲས་བཅས་རྒྱལ་བའི་རྨད་བྱུང་འཕྲིན་ལས་ལས། །ལེགས་གྲུབ་
བྱང་ཆུབ་ལམ་གྱི་རིམ